Pilestredet (Oslo)

mini|Nedre del av Pilestredet i 1970-årene.
Pilestredet (1–35, 39–109, 4–100) er en av de lengste gatene i Oslos bykjerne og strekker seg over bydelene St. Hanshaugen og Frogner. Den går fra Professor Aschehougs plass, videre over C.J. Hambros plass forbi Bislett stadion opp langs med Stensparken bort til Ullevålsveien. 

Gaten fikk navnet Pilestredet rundt 1820, ettersom det var mange piletrær langs veien. Den kaltes tidligere Rakkerstrædet, fordi dette var veien til byens avfallsplass Nattmannshaugen (i dag øvre del av Pilestredet park). Assessor Jørgen Brochmann, som eide en løkke omtrent ved nåværende C.J. Hambros plass, fikk gjennomført navnebyttet da han ikke ville bo ved en gate med så simpelt navn. Blant annet statsadvokaten i Oslo og Juridisk fakultet ved Universitetet i Oslo har kontorer i Pilestredet.

Gaten er representert i den norske utgaven av Monopol.

 Adresser i gaten 
NrBildeBeskrivelse 1  Pilestredet 1|100px|bottom  På denne adressen stod en murgård tegnet av Jacob Wilhelm Nordan og oppført i 1877 for Anton Brøgger. Den ble senere ominnredet og fikk endret fasade mot Aschehougs plass. Gården ble revet i 2008, og i dens sted ble Rica hotell G20 (senere Hotell Scandic Grensen) oppført 2010. Adressen er omregulert til Grensen 20. 2  Pilestredet 2|100px|bottom  På hjørnet ved Grensen, der Grensen 19 står nå, stod tidligere en murgård i 2 1/2 etasje samt høy kjelleretasje, med blanding av forretnings- og boliglokaler. Norrøna hotell ble oppført på stedet i 1898 og drevet av Norsk Luthersk Misjonssamband i en årrekke. Per 2025 er bygget omregulert til Grensen 19 og huser blant annet Photels og Deli de Luca. Det er listeført. 4 og 6  Pilestredet 4|100px|bottom  I nr. 4 stod en gang et murhus i tre etasjer der Johan Sebastian Welhaven bodde i mezzaninetasjen i 1830-årene. Det er revet, og i dets sted står en bolig- og forretningsgård med adresse nr. 4 og 6 på hver side av Citypassasjen, som munner ut ved Akersgata 47. Passasjen og gårdene i hver ende ble tegnet av Ekman & Smith og oppført 1897. Fem etasjer, hvorav to med pusset og tre med stort sett upusset fasade, samt loftsetasje. Tverrgavl mot Pilestredet. Nyrenessanse. Listeført. 7  Pilestredet 7|100px|bottom  Her stod en gård som brant ned i 1840-årene. Ny gård ble oppført i 1853 og skal være ombygget flere ganger. Den har også adresse Professor Aschehougs plass 1. Tre etasjer i pusset tegl samt høy loftsetasje, hovedsakelig med preg av sent 1800-tall. Listeført. Instrumentmaker Moritz Traugott Gallus hadde butikk her i 1875–94, og driften er videreført gjennom firmaet Gallus-Plesner. For øvrig har det vært varierende forretningsdrift i gården. Blant beboere som har holdt til her, er arkitektene Georg Andreas Bull og Henrik Thrap-Meyer. 8  Pilestredet 8|100px|bottom  Her stod en gård (ark. Olaf Boye) som ble oppført i 1877, i fire etasjer samt loftsetasje. I gateetasjen var det blant annet interiørforretning, og Dagbladet holdt til i bygget (samt i Akersgata 49) i en årrekke. Gustav Vigeland hadde bolig og atelier her fra 1892 til 1902. Gården ble revet i til fordel for dagens gård, som ble oppført i 1994. 9  Pilestredet 9|100px|bottom  Listeført bygård fra siste kvartal av 1800-tallet. Fire etasjer med pusset fasade samt loftsetasje. 10  Pilestredet 10|100px|bottom  Bolig- og forretningsgård (ark. Fin Horn) oppført 1898 for snekkermester Christian Klemetsen. Fem etasjer, hvorav to forretningsetasjer med granitt i fasaden og tre etasjer med puss. Relativt store vindusflater. Nybarokk. Listeført. Gården kom i Schibsted-familiens eie tidlig på 1900-tallet. Den har hatt varierende innhold. Milorg hadde en sabotasjeaksjon her i 1945, og det har siden vært ombygginger. 11  Pilestredet 11|100px|bottom  Før C.J. Hambros plass ble anlagt, lå Kvestorgården i nr. 11, vis-à-vis krysset med Teatergata, nær hjørnet mot Kristian Augusts gate. Revet. 12  Pilestredet 12|100px|bottom  Rundt 1900 betegnet nr. 12 en trebygning i kvartalet mellom Apotekergata og Teatergata. Nå betegner det den murgården på hjørnet sør for Apotekergata, som tidligere hadde nr. 10 (i likhet med dagens nr. 10), tegnet av Kristen Rivertz og oppført i 1890-årene.. Fire etasjer samt loftsetasje. Brukket hjørne. Andre til fjerde etasje har flater med pusset og upusset (gul) tegl. Listeført. Før 1953 holdt Trikotasjehuset til her. Hansen & Dysvik hadde så butikk her i en årrekke, senere Kid. 13  Pilestredet 13|100px|bottom  Hjørnegården på nordsiden av C.J. Hambros plass var i sin tid Pilestredet 13, men er omregulert til Rosenkrantz’ plass 7 (fra 1966: C.J. Hambros plass 7). Gården skal være oppført i siste kvartal av 1800-tallet. Den er listeført. 14  Pilestredet 14|100px|bottom  Her stod en murbygning i tre etasjer som ble revet før Oslo tinghus ble oppført. 15  Pilestredet 15|100px|bottom  Der nr. 15–17 står, var det inntil slutten av 1800-tallet en husrekke med to–tre etasjer. Dagens bolig- og forretningsgård (ark. Oscar Dehkes og Oscar Hoff) ble oppført 1898 for Anderson og Bergendahl. Her var Christiania Ynglingeforenings hybelhus, og blant beboerne rundt 1900 var Adolf Arnoldus Andersen, som var Ynglingsherbergets bestyrer. Fem fulle etasjer samt loftsetasje(r) fra sent 1900-tall. Blanding av pussede og upussede flater. Preg av jugend og nybarokk. Listeført. 15B  Pilestredet 15B|100px|bottom  Forretningsgård (ark. Kristen Rivertz og Oscar Hoff) oppført 1898–99. Fem etasjer med pusset fasade samt loftsetasje(r). Her holder Georgias ambassade til. Tidligere har Kayser restaurant holdt til i bygningen, deretter Rosenkrantz restaurant og utestedet og jazzklubben Hot House. Listeført. 16  Pilestredet 16|100px|bottom  16 og 16B ble i sin tid brukt om den tomten på nordøstsiden av gaten der utløpet av Ring 1 er, nord for C.J. Hambros plass. Rundt 1900 stod et hus i utmurt bindingsverk i nr. 16, mens 16B var et trehus et stykke tilbake fra gaten. I 1940 var det ikke noe 16B. I 1920-årene ble tomten kjøpt opp av selskapet A/S Rosenkrantz Taarn med sikte på å oppføre byens første høyhus etter tegninger av Harald Hals. I 1960-årene var prosjektet vokst til å skulle dekke hele kvartalet, idet et høyhus på 17 etasjer skulle bygges etter tegninger av F.S. Platou. Dette ble aldri gjennomført, og området bar i årevis preg av å være utbyggingsområde før det fikk dagens utforming i 1990-årene. Nummeret er ikke lenger i bruk. 17  Pilestredet 17|100px|bottom  I nr. 17 stod en gård som ble oppført i 1858–59 for vognmann P. Johnsen. Den ble senere ombygget til fabrikk, siste gang i 1918 ved arkitekt Christian Reuter. Den gamle bygningen ble revet i 1957, og et nytt forretningsbygg ble oppført. Her har det vært flere utesteder, blant annet P 17 i 1970- og 1980-årene og Jazid 1996–2002. 18  Pilestredet 18|100px|bottom  På hjørnet mot Keysers gate, der utløpet av Ring 1 er, stod Peckelgården, en tidligere løkkebygning fra midten av 1700-tallet som ble påbygget med kvistetasje i 1842. Gården var fredet, men ble utsatt for branner i 1974 og 1975. Etter den siste brannen var gården totalskadet og ble revet. 19–21  Pilestredet 19–21|100px|bottom  I nr. 19 stod et våningshus i mur i tre etasjer som ble oppført i 1876 for E.Johansen. Det ble ombygget ved arkitekt Halfdan Berle i 1897. Den Norske Tannlægeforening kjøpte gården i 1915, og etter omredning huset den i en årrekke Norsk dentaldepot. Helserådet hadde lokaler her fra 1975. Revet 1989. 

I nr. 21 stod en gammel gård i tre som muligens var oppført rundt 1840. Den fikk etterhvert murpuss på fasaden. Her holdt salmaker Jørgen Wentzel til fra 1875, og sønnen, maleren Gustav Wentzel, malte sitt bilde «Frokost I» her i 1882. Wentzel d.e. innredet atelier til sønnen i 1889, men det ble overlatt til maleren Jens Wang og ble senere brukt av fotografen Olaf Martin Peder Væring.

Nåværende forretningsgård i 19–21 (ark. Telje-Torp-Aasen) ble oppført i 1990. I den holder blant andre Regjeringsadvokaten og Forliksrådet til. 20  Pilestredet 20|100px|bottom  På hjørnet vest for Keysers gate ble det i 1859 oppført en murbygning i tre etasjer ved murmester Ferdinand Unger. Fasaden ble endret i 1893 ved Ove Ekman og i 1948 ved Th. Tostrup. Her var i en årrekke kolonialhandelen Thor Linde. Revet i slutten av 1980-årene i forbindelse med anleggelsen av Hammersborgtunnelen. Det ble da oppført en kontorblokk som dekker Keysers gate 15 og Pilestredet 20 og 22. I 2021 ble bygningskomplekset i Universitetsgata 2, som opprinnelig var oppført for Teledirektoratet, ombygget til IT-huben Rebel, og hele kvartalet fra Keysers gate til Universitetsgata fikk ensartet fasade. 22  Pilestredet 22|100px|bottom  På denne adressen lå i sin tid trevarefabrikken Sylvan, som brant ned sammen med flere nabobygg 22. juli 1881. Templet (ark. Nestor Thomassen) ble oppført her i 1888 som hovedkvarter for Frelsesarmeen. Bygget hadde opprinnelig tre etasjer og fikk påbygget en etasje (ved Halfdan Berle) i 1925. I 1978 flyttet Templet korps til nytt hovedkvarter ved Kommandør T. I. Øgrims plass 4, og i 1979–1988 var det senter for personer med rusmiddelavhengighet i P22, før bygningen ble revet i forbindelse med at Hammersborgtunnelen ble anlagt og et nytt bygg ble oppført i Keysers gate 15 og Pilestredet 20 og 22, jf. nr. 20. 24  Pilestredet 24|100px|bottom  I nr. 24 fikk konsul C. Krebs oppført en basarbygning (arkitekt: Olaf Due) som stod inntil ca. 1957. I dens sted ble Teledirektoratets bygning (arkitekt: Nils Holter) oppført 1962 med adresse Universitetsgata 2. Dette byggets fasade er videreført tilbake til Keysers gate. Per 2025 brukes imidlertid nr. 24 som en av adressene i Helserådets store trekantbygg, som ellers har adresse St. Olavs plass 5 og St. Olavs gate 16. 25  Pilestredet 25|100px|bottom  Her stod en gård i to etasjer med verkstedsbygning i bakgården, oppført 1894 etter tegninger av Marius Finstad Leyell. Baker Hansens utsalg her ble i 1912 ble overdratt til Bendix Merkel, som drev bakeri og en periode også isbar i gården. Denne gården er revet. I 2021 ble Tullinkvartalet (ark. Cubo) oppført 2021 for Entra eiendom. Forretningsgård med inntil ti etasjer (et par av de øvre er tilbaketrukket) som også omfatter Universitetsgata 1–9. 26  Pilestredet 26|100px|bottom  Midt i kvartalet mellom Universitetsgata og St. Olavs gate stod en bygård med nr. 26 tegnet av Wilhelm von Hanno og oppført i 1882. Her holdt Kunstindustrimuseet til fra 1892 til 1904. Oslo arbeidskontor hadde lokaler her under krigen, og 20. april 1943 gjennomførte Osvald-gruppen en sabotasjeaksjon der det ble kastet molotovcocktails og dynamitt inn i bygget, slik at det ble satt i brann og kartoteket ble ødelagt. Gårdene i kvartalet ble revet i 1960-årene, og et stort, trekantet bygg (ark. Erling Viksjø) som dekker hele kvartalet, ble oppført for Helserådet og tatt i bruk i 1969. Det er omregulert til St. Olavs plass 5. 27  Pilestredet 27|100px|bottom  Forretningsgården Alfheim (ark. Herman Backer) ble oppført 1898–1900 på tomten til tidligere Alfheims mekaniske Fabrik for Møbel- og Bygningsarbeider og omfatter også St. Olavs gate 22 og bakbygninger. Fem etasjer, puss i første, ellers gul og rød teglstein og store vindusflater. Her var Kristiania Missionshotel, senere Standard Hotel. Bygningskompleksets innhold har variert over tid. På 2020-tallet er det flere serveringssteder i gateetasjen. Vernet etter Plan- og bygningsloven. 28  Pilestredet 28|100px|bottom  Her på hjørnet ved St. Olavs gate stod en bygård som var stilmessig identisk med St. Olavs gate 21C, som ble tegnet av Wilhelm von Hanno og oppført rundt 1870. Dagens gård er fra 2010–2011, tegnet av Logg arkitekter og oppført av ingeniør Gunnar M. Backe på vegne av Entra. Kontorbygg i 5–7 etasjer. 29  Pilestredet 29|100px|bottom  Ved nr. 29 og 31 har det stått forskjellige bygninger. I nr. 29 stod en fire etasjers bygård i mur som skal ha vært fra 1890-årene, og den skal ha blitt revet 26. april 1899. I 1960-årene stod et par enetasjes bygninger på eiendommen. Dagens gård (ark. Jarle Bergs arkitektkontor) er fra slutten av 1980-årene. Seks etasjer. Forretninger i gateetasjen, for øvrig kontorer og boliger. Gården dekker også et område der det tidligere stod et tre etasjers bygg i tilknytning til nr. 31. 30   Pilestredet 30 omfatter tre gårder med fem adresser (A, B, C, D, og E, tidligere bare A, B, og C). Edvard Munchs familie bodde i 30A fra 1868 til 1873 og i tidligere 30B (midtgården, nå 30C og 30D) fra 1873 til 1875. Etter at den tidligere gården i nr. 28 ble revet i 1989, ble sørøstgavlen i 30A utsmykket med en versjon av Munchs Skrik. Siden er det imidlertid oppført en ny gård i nr. 28. På midtgården står et blått skilt for Edvard Mucnh. I 30E er Blitzhuset. Alle de tre gårdene er vernet etter PBL. 31  Pilestredet 31|100px|bottom  Her stod i sin tid Henrik Wergelands siste bolig «Hjerterum». Huset ble solgt til nedrivning i 1887, og materialene ble brukt til å sette opp et hus i Ski som kalles Wergelandsminne. I dens sted står en bolig- og forretningsgård i 9–10 etasjer tegnet av Eugen Th. Arnesen og Reidar Arnesen og oppført 1931–32. Armert betong med pusset fasade. Funkis. Per 2025 Tullinløkka studenthus. Listeført. 32  Pilestredet 32|100px|bottom  Dette var tidligere adressen til Rikshospitalet, som holdt til her fra 1883 og hadde en rekke bygninger oppført til forskjellige tider. Rikshospitalet flyttet til Gaustad i 2000, og de tidligere sykehusbygningene er omgjort til boligområdet Pilestredet park med egne gateadresser. De er vernet etter PBL. Per 2025 betegner Pilestredet 32 Andrea Arntzens hus ved Oslomet. 33  Pilestredet 33|100px|bottom  Her stod tidligere en trebygning der Egers bryggeri hadde lager og ølkjeller. Senere holdt en bilforhandler til på stedet. Her ble Shell-gården (ark. Jarle Berg) oppført i 1961. Kontorbyggkompleks med høyblokk (16 etasjer) i Pilestredet og lavblokk (8 etasjer) i Tullins gate 2. Gården ble fullstendig ombygget i 1990–1991 ved arkitektfirmaet Eide og Haslestad. Her holder bl.a. Oslo kemnerkontor til. 35  Pilestredet 35|100px|bottom  Forretningsgård (ark. Jarle Berg) oppført 1970 for Gjensidige forsikring. Her var deres hovedkvarter. Gjenåpnet i 2008 etter ombygging som en del av Oslomet, som kaller det Ellen Gleditschs hus. 36  Pilestredet 36|100px|bottom  I kvartalet mellom Holbergs gate og Stensberggata stod inntil 1970-årene tre murgårder fra slutten av 1800-tallet med nr. 34, 36 og 38. I nr. 34 var Kolstads privatklinikk, senere Læregutthjemmet for foreldreløse gutter innen håndverk og industri. I nr. 36 var Indremisjonens læregutthjem. I nr. 38 var Ungdomshospitset. De tre bygningene ble rekvirert av tyskerne under krigen. Læregutthjemmet i nr. 34 ble revet i juli 1976. I 1979 ble Pilestredet studenthjem oppført der tidligere nr. 34 og 36 hadde stått. 37  Pilestredet 37|100px|bottom  Hjørnegård (ark. Christian Reuter) ved Holbergs gate oppført 1874 på oversiden av Holbergs gate. Tre etasjer i pusset tegl samt loftestasje med høye takarker (fra senere utbygging). Forretninger i gateetasjen, ellers boliger. Listeført. Her holdt Nordstrands Avis til inntil 1939. 38  Pilestredet 38|100px|bottom  Her var Ungdomshospitset (også kalt KFUM-pensjonatet). Tyskerne rekvirerte bygget under krigen og lagret amminusjon der. Hospitsbygget ble revet i 1984. I dets sted står et bolig- og næringsbygg fra 1985. Åtte etasjer, hvorav tre leies av Oslomet. 39  Pilestredet 39|100px|bottom  Bolig- og forretningsgård byggemeldt 1886 av F.W. Holland. Fire etasjer i pusset tegl. Listeført. 40  Pilestredet 40|100px|bottom  I det gamle Frydenlund bryggeri i nr. 52 og sør for dette (nr. 40–50) er en rekke bygninger som utgjør Oslomets campus. Nr. 40 ligger langs Stensberggata, ved siden av Stensberggata 29, og betegnes som Signy Arctanders hus. 41  Pilestredet 41|100px|bottom  Bolig- og forretningsgård (ark. E. Alfsen) oppført 1875, med uthus i bakgården (ark. Carl Konopka) oppført 1898. Tre etasjer i pusset tegl. Listeført. 41B  Pilestredet 41B|100px|bottom  Listeført bolig- og forretningsgård fra siste kvartal av 1800-tallet med vognskjul i bakgården oppført 1874. Tre etasjer i pusset tegl samt høy kjelleretasje. 41C  Pilestredet 41C|100px|bottom  Hjørnegård (ark. Eduard Carlén) oppført 1874 ved Hegdehaugsveien, også med adresse Hegdehaugsveien 2.Tre etasjer i pusset tegl, brukket hjørne. Forretninger i gateetasjen, ellers boliger. Vernet etter PBL. 42  Pilestredet 42|100px|bottom  I nr. 42–46, inntil Pilestredet, var i sin tid Schjerdens løkke, hvis bygninger ble revet i 1936. Dagens nr. 42 (bak nr. 48) ble opprinnelig oppført for Riksrevisjonen i 1990-årene. Dette er nå Anna Sethnes hus på Oslomets campus. Her er også Bislettbekken barnehage. 43  Pilestredet 43|100px|bottom  Hjørnegård (ark. Carl Michalsen) oppført 1897 på oversiden av Hegdehaugsveien. Fire etasjer samt kjelleretasje/sokkeletasje i pusset tegl, brukket hjørne. Forretninger i gateetasjen, ellers boliger. Listeført. 44  Pilestredet 44|100px|bottom  Elisabeth Lampes hus, et av husene ved Oslomet – storbyuniversitetet, øst for nr. 50. 45  Pilestredet 45|100px|bottom  Listeført bygård fra siste kvartal av 1800-tallet. Fire etasjer i pusset tegl samt sokkeletasje som ser ut til å være tilpasset forretningsdrift. 46  Pilestredet 46|100px|bottom  Clara Holsts hus, administrasjonsbygg for Oslomet – storbyuniversitetet i det tidligere anlegget til Frydenlund bryggeri 47  Pilestredet 47|100px|bottom  Bygård (ark. 4B arkitekter A/S ved Henrik F. Poppe) oppført 1989 for OBOS og Oslo Byfornyelse. 54 leiligheter samt tre næringslokaler. Her stod tidligere gårder med nr. 45B, 47, 47B og 49. 48  Pilestredet 48|100px|bottom  Eva Balkes hus, et av husene ved Oslomet – storbyuniversitetet. 49B  Pilestredet 49B|100px|bottom  Gården på hjørnet sør for Mauritz Hansens gate hadde tidligere adresse Pilestredet 49B, mens nabogården sør for den var nr. 49 og er revet til fordel for den lange gården i nr. 47. Bolig- og forretningsgård oppført 1881. Tre etasjser i pusset tegl. Vernet etter PBL. Omregulert til Mauritz Hansens gate 5. 50  Pilestredet 50|100px|bottom  Katti Anker Møllers hus, et av husene ved Oslomet – storbyuniversitetet. Vernet etter PBL sammen med nr. 52. 51B  Pilestredet 51B|100px|bottom  Mellom Mauritz Hansens gate og Parkveien stod gårder med adresse Pilestredet 51B og 51, hvorav bare førstnevnte er bevart. Den skal være oppført ca. 1892 og er vernet etter PBL.  52  Pilestredet 52|100px|bottom  Her var Frydenlund bryggeri. Bygget disponeres nå av Oslomet – storbyuniversitetet, som kaller det Studenthuset. Vernet etter PBL. 53  Pilestredet 53|100px|bottom  I nr. 53 (i krysset nedenfor  Parkveien) stod det rundt 1900 et murhus mot Pilestredet og et trehus innenfor mot Parkveien. Mads Langaard, grunnleggeren av Frydenlunds bryggeri, drev i sin tid destillasjonsvirksomhet her. Rundt 1940 var begge disse husene revet, og stedet der trehuset hadde stått, var regulert som Parkveien 2B. Etterhvert ble det anlagt et lite parkanlegg på stedet, og dette har gitt navn til det nåværende bygårdsanlegget, tegnet av 4 B Arkitekter og oppført for OBOS i 1988. 43 leiligheter i Lilleparken borettslag. Tildelt Sundts premie for 1987–1988. Listeført. 54  Pilestredet 54|100px|bottom  Boliggård fra 1877. Tre etasjer med pusset fasade. Vernet etter PBL. 55A–B  Pilestredet 55A–B|100px|bottom  Listeført bygård fra siste halvdel av 1800-tallet som også omfatter Parkveien 1 (tidligere eneste adresse). Fem etasjer med pusset fasade samt loftsetasje. Brukket hjørne i et stumpvinklet bygg. 55C–H  Pilestredet 55C–H|100px|bottom  Dette var tidligere bare nr. 55. Listeført bygård fra siste kvartal av 1800-tallet på hjørnet ved Grønnegata. Omfatter også adressen Grønnegata 23. Fire etasjer samt kjelleretasje/gateetasje mot Pilestredet og loft. Puss og rød tegl i fasaden, karakteristiske pilastre. 56  Pilestredet 56|100px|bottom  Nr. 56 brukes om flere bygg. Det nederste (inntil nr. 54) er et kontor- og lagerbygning i 6 etasjer (ark. Wilhelm K. Essendrop) oppført 1942. Fasade i armert betong, øverste etasje tilbaketrukket. 56  Pilestredet 56|100px|bottom  På nordsiden av en stikkvei mot Bislettgata står først et bygg i to etasjer med pusset fasade. Dette var administrasjonsbygningen for Conrad Langaards tobakksfabrikk, oppført i 1860-årene. Langaards egen bolig var i andre etasje. Etter at fabrikken ble nedlagt, har det vært forskjellige virksomheter i bygget. Fra 2014 var Teknologihuset her, men per 2025 holder Frelsesarmeen til i det. 56  Pilestredet 56|100px|bottom  Lenger opp gaten er selve fabrikkanlegget, som stod klart i begynnelsen av 1870-årene. Det er et bygg i tre etasjer med hovedsakelig upusset rød tegl i fasaden, etterhvert utvidet med ytterligere bygg vekk fra gaten (samt i høyden). Fabrikken ble nedlagt etter at Olav Thon kjøpte den opp i 1986, og selskapet ble et rent import- og handelsselskap. Andre virksomheter begynte å flytte inn, som Høgskolen i Oslo og bydelsadministrasjonen. Per 2025 holder Sonans privatgymnas til her. Bygget mot Pilestredet er vernet etter PBL. 57  Pilestredet 57|100px|bottom  Listeført bygård oppført på siste kvartal av 1800-tallet på hjørnet over Grønnagata. Omfatter også adressen Grønnegata 18. Fire etasjer med puss og noe rød tegl i fasaden samt kjelleretasje og loftsetasje. Brukket hjørne. Serveringssted i gateetasjen, ellers boliger. 59  Pilestredet 59|100px|bottom  Bygård (ark. G. Berg) oppført 1884. Fem etasjer med pusset fasade. Listeført. 60  Pilestredet 60|100px|bottom  Her var hovedhuset på Bislettløkken, som har gitt navn til området. Det ble revet for å gi plass til Bislet bad, tegnet av Harald Aars og Lorentz Harboe Ree og åpnet i 1920. Fredet. 61  Pilestredet 61|100px|bottom  Et lite trehus som omtales som «Sæterhytten», fra den tiden området var landlig. Huset var i sin tid eid av Else Petronelle Munch, mor til Andreas Munch, og Edvard Munch skal ha hatt det som regnes som hans første oppdrag, her. Listeført. 63A–B  Pilestredet 63A–B|100px|bottom  Listeført bolig- og forretningsgård oppført 1900–1903, opprinnelig som nr. 63 uten bokstav. Fem etasjer, for det meste med pusset fasade, dels med upusset gul tegl. Serveringssteder i gateetasjen, ellers boliger. 63C–D  Pilestredet 63C–D|100px|bottom  Listeført bolig- og forretningsgård oppført 1896–1898, opprinnelig nr. 63B. Fem etasjer, for det meste med pusset fasade, dels med upusset gul tegl. Restaurantlokaler i gateetasjen, ellers boliger. Restaurant Oscars gate holdt til i hjørnelokalet ved Oscars gate til 2012. 65  Pilestredet 65|100px|bottom  Listeført bygård fra siste kvartal av 1800-tallet på hjørnet over Oscars gate. Fire etasjer med pusset fasade. Brukket hjørne i butt vinkel. 66  Pilestredet 66|100px|bottom  Listeført boliggård oppført på siste kvartal av 1800-tallet, men fasaden må ha blitt endret siden den tid. Fire etasjer uten fasadeutsmykning. 67  Pilestredet 67|100px|bottom  Listeført boliggård fra siste kvartal av 1800-tallet. Fire etasjer i upusset tegl per 2025, skjønt fasaden er av en type som normalt har puss. 68  Pilestredet 68|100px|bottom  Listeført boliggård fra siste kvartal av 1800-tallet. Fire etasjer i pusset tegl samt loftsetasje. Bakgårdsbygningen dateres av Byantikvaren til 1891. 69  Pilestredet 69|100px|bottom  Oslo vestre frikirke, tegnet av Harald Aars og Lorentz Harboe Ree og oppført i 1920. Upusset rød tegl og bratt saltak. Nybarokk. Kirken fikk tilbygget en kontorfløy (ark. Hans Kjell Larsen) mot Josefines gate i 1981. Listeført. 70  Pilestredet 70|100px|bottom  Hjørnegård på nedsiden av Sporveisgata, vis-à-vis Stensparken, av Byantikvaren datert til siste kvartal av 1800-tallet. Fire etasjer i pusset tegl samt loftsetasje, brukket hjørne. Næringslokaler i gateetasjen, for øvrig boliger. Listeført. 71  Pilestredet 71|100px|bottom  Dette nummeret har tidligere vært brukt for den gården som nå regnes som Underhaugsveien 4, men brukes nå om en gård som også har adresse Underhaugsveien 2. Gården vender én side mot Bislett og én mot Underhaugsveien. Gården skal ha blitt bygget før 1885, muligens av Jens Johan Ruud, og ombygget etter planer av Halfdan Berle i 1912. Tre etasjer samt høy loftsetasje i Louis Seize-stil. Pusset fasade. Vernet etter Plan- og bygningsloven.  72  Pilestredet 72|100px|bottom  Dette nummeret ble tidligere brukt for Fagerborg kirke, men betegner nå Stensparken barnepark. 73  Pilestredet 73|100px|bottom  På oversiden av Underhaugsveien stod tidligere en fire etasjers bygård i nyrenessanse fra 1800-tallet med blanding av forretninger og boliger. Inntil denne ble trikkestallene sør for Sporveisgata oppført. Trikkestallene ble revet i 1969, og det samme ble gården i Pilestredet 73, der et næringsbygg i tre etasjer med dagligvarebutikk i gateetasjen ble oppført i 1972. 74  Pilestredet 74|100px|bottom  Fagerborg kirke (tidl. nr. 72) 75  Pilestredet 75|100px|bottom  Nr. 75 med eller uten bokstaver har vært brukt om flere bygninger. Gården på hjørnet nedenfor Sporveisgata hadde nr. 75 uten bokstav, men er omregulert til Sporveisgata 6C. På oversiden av Sporveisgata ble det i to trinn (1931 og 1937) oppført et garasjeanlegg med bensinstasjon tegnet av Holger Sinding-Larsen på adressen Pilestredet 75C. Per 2024 holdt Bislett bilutleie til i garasjeanlegget, og besinstasjonen var borte. Inngangen på oversiden mot Pilestredet var merket 75C, men ble omregulert til 75B. Øvrige innganger ble omregulert til adresser i Sporveisgata. Hele anlegget ble revet i april 2025, og et boligkompleks med 8–9 etasjer vil bli oppført i regi av KLP Eiendom. 75C  Pilestredet 75C|100px|bottom  Per 2025 brukes 75C om gården nord for det som er omtalt under nr. 75, samt bygg ved gårdsplassen innenfor. Her ved den såkalte Norabakken ble selskapet Nora Bryggeri etablert med St. Halvards Bryggeri i 1877 og Nora Mineralvand-Fabrik fra 1882. Bryggerivirksomheten flyttet ut i 1918, og i 1919 flyttet Kristiania Brødfabrik inn. Innholdet i bygningsmassen har variert over tid. Bygningen langs Pilestredet har seks etasjer med hovedsakelig boliger samt serveringssted i sokkeletasjen i sør. 75D  Pilestredet 75D|100px|bottom  Næringsbygg med seks etasjer fra 1993 i Norabakken. 77–79  Pilestredet 77–79|100px|bottom  Her var tidligere Frølichs barneklinikk, hvoretter Oslo Sanitetsforening leide lokalene. I 1937 kjøpte Menighetssøsterhjemmet bygget samt deler av Misjonærhjemmets tomt i krysset mellom Lyder Sagens gate og Fagerborggata, og anla kirurgisk klinikk, som åpnet i 1938. Denne institusjonen fusjonerte med Lovisenberg Diakonale Sykehus i 1993, og fra 2000 var det døgnsenter for psykiatriske pasienter på stedet. Bygget ble revet i 2018, og tre boligblokker (ark. Reiulf Ramstad Arkitekter) med til sammen 59 leiligheter ble oppført. Dette prosjektet vant Murverksprisen i 2020. 81  Pilestredet 81|100px|bottom  Frittliggende murvilla fra 1881. To etasjer med pusset fasade. Hevet midtparti med tempelaktig front. Vernet etter Plan- og bygningsloven. Fredrikke Qvam bodde her i 1892–1902 og er minnet med et blått skilt på husveggen. 81B  Pilestredet 81B|100px|bottom  Villaaktig boliggård fra 1883. Murbygg i tre etasjer samt kjeller og loft, pusset fasade. Vernet etter PBL. 83  Pilestredet 83|100px|bottom  Murvilla (ark. Chr.C hristiansen) i 2 1/2 etasje oppført 1883. Vernet etter PBL. 84B  Pilestredet 84B|100px|bottom  Hovedhuset på Reiersens løkke (oppført 1865) hadde i sin tid adresse Pilestredet 84. Det ble revet i 1935. Et murhus som går under navnet «Huset på Haugen», ble oppført i 1887 og har nr. 84B. Eiendommen ble overtatt av kommunen i 1896, og murhuset var en stund i bruk som prestebolig. Det stod og forfalt før det ble rehabilitert og tatt i bruk som ungdomshus i 2021. Vernet etter PBL. 85  Pilestredet 1|100px|bottom  Villa av ukjent alder (muligens midten av 1800-tallet) som antas å være siste rest av Sophienberg løkke. Huset fikk sitt nåværende utseende i 1887 da forpakteren Fredrik Bay engasjerte sin nevø Nils Bay til å ombygge huset. Uthus og fjøs ble oppført i 1880–81. Huset er for det meste i pusset tegl og har et dempet preg av nygotikk/sveitser. Vernet etter PBL. 86A–88B  Pilestredet 88A–B|100px|bottom  Blaasenborg, leiegård oppført 1903 med navn etter høydedraget Blåsen i Stensparken like ved. 3 1/2 etasje med pusset fasade samt kjeller. Vernet etter PBL. Kristian Elster bodde i sin tid i nr. 88B. 88C–98  Pilestredet 90|100px|bottom  Her var i sin tid løkkeeiendommen Stensløkken, med et hovedhus som ble revet i 1922. «Det engelske villakvartal», boligområde (ark. Einar Engelstad) oppført 1912–1922, hovedsakelig i form av rekkehus i engelsk hagebystil. Frans Widerberg bodde i villaen i nr. 90, der han er minnet med et blått skilt på muren samt en portrettbyste. Hele anlegget er vernet etter PBL. 89  Pilestredet 89|100px|bottom  Villaaktig leiegård (ark. Johan Storm Munch) byggemeldt 1894 for byggmester H.D. Olsen. 2 1/2 etasje i maskinlaft, sveitserstil. Kortside med veranda vender mot Pilestredet. Vernet etter PBL. 89B  Pilestredet 89B|100px|bottom  Sveitservilla byggemeldt av Nils Bay i 1885, idet et verandautbygg skal være tegnet av Bernhard Steckmest samme år. Halvannen etasje med asymmetrisk komposisjon. Vernet etter PBL. 91  Pilestredet 91|100px|bottom  En sveitservilla i 91A er sammenstilt med et murbygg i 91B. Førstnevnte ble oppført i 1884 som enebolig for Peder Olsen etter tegninger av Frithjof Aslesen. Den har to gavlretninger, og den daværende eieren, Louise Cock, besørget en ombygging der verandaen, som opprinnelig var åpen, ble innbygget. I 1890-årene lot hun oppføre murbygget (ved byggmester H.D. Olsen) inntil trevillaen. Dette er i 2 1/2 etasje og har i likhet med sveitservillaen tverrgavl. Disse er vernet etter PBL sammen med en bakbygning i 91C. 95  Pilestredet 95|100px|bottom  Frittliggende villaleiegård i sveitserstil (ark. Sigurd Gulbransen) byggemeldt 1890 av S. Sørensen. Ominnredet 1898 ved Ivar Cock. Én leilighet i hver etasje. Her ble Rolf Stranger født i 1895. Vernet etter PBL. 97  Pilestredet 97|100px|bottom  Vilalleiegård byggemeldt 1891 av S. Sørensen, muligens tegnet av Sigurd Gulbransen, som tegnet nabovillaen i nr. 95. Hovedakse langs Wolffs gate, tverrgavl og verandaparti. Sveitser. Vernet etter PBL. 99  Pilestredet 99|100px|bottom  Boiliggård i mur oppført 1900. To etasjer samt Louis Seize-etasje. Vernet etter PBL. Gunnar Larsen bodde her i oppveksten, og Kristian Elster bodde her mot slutten av sitt liv. 100A–B  Pilestredet 100A–B|100px|bottom  Der blokken i nr. 100 A og 100B står, var tidligere en murgård med nr. 100 og 102. Denne ble før og under første verdenskrig leid av Kristiania kommune som søsterbolig for Ullevål sykehus. I dens sted står en nyere boligblokk (leiegård) med fem etasjer (den øverste tilbaketrukket) samt garasjekjeller. Gården var tidligere eid av Normisjon, men ble solgt i 2020. 100C  Pilestredet 100C|100px|bottom  Der nr. 100C står, var tidligere en sveitservilla med nr. 100B, oppført oppført for G. Børresen rundt 1890. Maleren Johan Nordhagen eide villaen i 1890-årene. Villaen stod til etter krigen. Nåværende leiegård oppført 1992. Fire etasjer samt høyere midtparti. 15 leiligheter. 101  Pilestredet 101|100px|bottom  Leiegårdsvilla (ark. Frithjof Aslesen) oppført 1897 for Rød og Onstad. Fremskutt midtparti med tverrgavl. Enkel sveitsertsil.Vernet etter PBL. Vernet omfatter også et uthus fra 1950. 103  Pilestredet 103|100px|bottom  Her stod en stor trevilla som ble totalskadet i brann i 1953. Boliggård i tre etasjer (den øverste tilbaketruket) samt sokkeletasje oppført 1956. Vernet etter PBL. 109  Pilestredet 109|100px|bottom  Fagerborg skole, tegnet av Harald Aars og tatt i bruk i 1916, opprinnelig som videregående skole. Listeført.

 Referanser og noter 
Adressebok for Oslo 1946

AF-gruppen om riving av Pilestredet 75C

Stensparken ved Bislett - Parkguide til Oslo og Akershus (Aktiv i Oslo)

Geir Tandberg Steigan: Arkitekter: Ekman & Smith (Arkitekturhistorie.no)
Geir Tandberg steigan: Pilestredet 1 (Arkitekthistorie.no)
Geir Tandberg steigan: Pilestredet 10 (Arkitekthistorie.no)
Geir Tandberg steigan: Pilestredet 15 (Arkitekthistorie.no)
Geir Tandberg steigan: Pilestredet 15b (Arkitekthistorie.no)
Geir Tandberg steigan: Pilestredet 85 (Arkitekthistorie.no)
Geir Tandberg steigan: Pilestredet 89 (Arkitekthistorie.no)
Geir Tandberg steigan: Pilestredet 89b (Arkitekthistorie.no)
Geir Tandberg steigan: Pilestredet 91a (Arkitekthistorie.no)
Geir Tandberg steigan: Pilestredet 95 (Arkitekthistorie.no)
Geir Tandberg steigan: Pilestredet 101 (Arkitekthistorie.no)
Geir Tandberg steigan: Underhaugsveien 2 (Arkitekthistorie.no)

Bjerke eiendom: Våre eiendommer i Oslo

Bolig.ai om Pilestredet 38

Byggedirektøren 1968. Byggeetaten 1988, s. 88.

Byggeindustrien om Pilestredddet 28.

Oslo byleksikon: Kristiania Brødfabrik
Oslo byleksikon: Egers bryggeri
Oslo byleksikon: Fagerborg skole
Oslo byleksikon: Frydenlunds Bryggeri
Oslo byleksikon: Grensen
Oslo byleksikon: Pilestredet
Oslo byleksikon: Conrad Langaard AS
Oslo byleksikon: Menighetssøsterhjemmets sykehus
Oslo byleksikon: B. Merkel
Oslo byleksikon: Norabakken
Oslo byleksikon: OsloMet – Storbyuniversitetet
Oslo byleksikon: Peckelgården
Oslo byleksikon: Pilestredet
Oslo byleksikon: Reiersens løkke
Oslo byleksikon: Sophienberg (løkke)
Oslo byleksikon: St. Halvards Bryggeri
Oslo byleksikon: St. Olavs plass
Oslo byleksikon: Stensløkken
Oslo byleksikon: Templet korps
Oslo byleksikon: Universitetsgata
Oslo byleksikon: Oslo Vestre Frikirke

er Teknologihuset åpent (Digi.no, 20. juni 2014)

Pilestredet 24, revet ca. 1957 i Digitalt Museum
Læregutthjemmet rives juli 1976 (Digitalt museum).
Avbildet i Digitalt museum.
KFUM-pensjonatet skal rives for å bli departementshotell og kontorer i seks etasjer. August 1984. (Digitalt museum)
Jf. Finn Kart per primo 2025.

Pilestredet 75D, Oslo (DNB næringsmegling)

Tar over etter Riksrevisjonen (Estate nyheter, 17.12.2013)
Estate nyheter 30. juni 2020

Folketelling for Kristiania 1910 (Digitalarkivet)

Odd Borgersen: Den gamle gate (1959), s. 13.

Oslo gårdkalender, s. 253.
Oslo gårdkalender, s. 254.

Håndverkeriet om Pilestredet 84B

Kristiania oppmålingsvesen: Kart over Christiania 1896, blad 5 (Oslo byarkiv)
Kristiania oppmålingsvesen: Kart over Kristiania 1900, kartblad 1 (Byarkivet i Oslo kommune)
Kristiania oppmålingsvesen: Kart over Kristiania 1900, kartblad 5 (Byarkivet i Oslo kommune)
Oslo oppmålingsvesen: Kart over Oslo 1940, kartblad 2 (Byarkivet i Oslo kommune)
Oslo oppmålingsvesen: Kart over Oslo 1940, kartblad 5 (Byarkivet i Oslo kommune)

KLP Eiendom om Pilestredet 38
KLP Eiendom om Pilestredet 75C

[Chr. Reuter, 1874; listeført]

Pilestredet i Lokalhistoriewiki

Logg arkitekter om Pilestredet 28.

Kristen Rivertz i Norsk biografisk leksikon

Norgeskart per april 2025.

Næringsbygg AS om Pilestredet 100

Bislettbekken barnehage (Oslo kommune)
Stensparken (Oslo kommune)
Se for øvrig Oslo kommune om høring i forbindelse med utbyggingen av Pilestredet 75C.

Kvinnelege pionerar har gitt namn til bygg ved OsloMet (Oslo Met)
Rom i Pilestredet 35, Ellen Gleditschs hus (Oslo Met)
Rom i Pilestredet 42, Anna Sethnes hus (Oslo Met)
Rom i Pilestredet 44, Elisabeth Lampes hus (Oslo Met)
Rom i Pilestredet 46, Clara Holsts hus (Oslo Met)
Rom i Pilestredet 48, Eva Balkes hus (Oslo Met)
Rom i Pilestredet 50, Katti Anker Møllers hus (Oslo Met)
Rom i Pilestredet 52, Studenthuset (Oslo Met)

Avbildet i Digitalt museum.
Avbildet i Digitalt museum.
Pilestredet 28
Pilestredet 73 (Stiansen eiendom)

Pilestredet studenthus (SiO)
Studentsamskipnaden i Oslo

Sweco om utbyggingsprosjektet i Pilestredet 75C

Tones hjemmeside. Pilestredet. Mitt barndomshjem

Teknologihuset (Visit Oslo)

 Litteratur 
 Oslo byleksikon: Pilestredet



 Eksterne lenker 


Kategori:Veier i Oslo
Kategori:Veier i bydel St. Hanshaugen
Kategori:Veier i bydel Frogner
Kategori:Skjøter i Monopol (norsk utgave)
Kategori:Bislett